Document ID: 31997R0725

ΚΑΝΟΝΙΣΜΟΣ (ΕΚ) αριθ. 725/97 ΤΟΥ ΣΥΜΒΟΥΛΙΟΥ της 22ας Απριλίου 1997 για την τροποποίηση του κανονισμού (ΕΟΚ) αριθ. 1789/81 περί καθορισμού των γενικών κανόνων σχετικά με το καθεστώς ελάχιστου αποθέματος στον τομέα της ζάχαρης
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργανώσεως αγοράς στον τομέα της ζάχαρης (1), και ιδίως το άρθρο 12 παράγραφος 2,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1789/81 του Συμβουλίου, της 30ής Ιουνίου 1981, περί καθορισμού των γενικών κανόνων σχετικά με το καθεστώς ελάχιστου αποθέματος στον τομέα της ζάχαρης (2), έχει καθορίσει τα στοιχεία για τον καθορισμό του ποσού που πρέπει να εισπραχθεί σε περίπτωση διαθέσεως από επιχείρηση παραγωγής ζάχαρης, ποσοτήτων ζάχαρης που ανήκει στο ελάχιστο απόθεμα με όρους άλλους από τους προβλεπομένους 7 ότι ένα από τα στοιχεία αυτά συνιστά η τιμή κατωφλίου η οποία έχει καταργηθεί από την 1η Ιουλίου 1995 7
ότι θα πρέπει εφεξής να προβλεφθεί ότι το προαναφερθέν ποσό καθορίζεται κατ' αποκοπή στο συνολικό επίπεδο που προκύπτει από την εφαρμογή της ίδιας μεθόδου με εκείνη που εφαρμόσθηκε κατά την τελευταία περίοδο εφαρμογής της τιμής κατωφλίου της λευκής ζάχαρης 1994/95 7 ότι, ωστόσο, είναι σκόπιμο να προβλεφθεί επίσης ότι αυτό το κατ' αποκοπή ποσό μπορεί να μειώνεται για να ληφθεί υπόψη μια σημαντική μείωση της τιμής παρεμβάσεως της λευκής ζάχαρης μελλοντικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 6 του κανονισμού (ΕΟΚ) αριθ. 1789/81, το δεύτερο εδάφιο αντικαθίσταται από το ακόλουθο κείμενο:
«Το ποσό αυτό ισούται με 12,70 Ecu ανά 100 χιλιόγραμμα. Το ποσό αυτό μπορεί να μειώνεται με τη διαδικασία που προβλέπεται στο άρθρο 41 του κανονισμού (ΕΟΚ) αριθ. 1785/81, λαμβανομένης υπόψη της σπουδαιότητας της ενδεχόμενης μειώσεως της τιμής παρεμβάσεως της λευκής ζάχαρης.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 22 Απριλίου 1997.

Labels: 2
17
4